חטיבת הנח"ל במלחמת חרבות ברזל

חטיבת הנח"ל לחמה במלחמת חרבות ברזל עוד מיומה הראשון ב-7 באוקטובר 2023. עם פרוץ מתקפת הפתע שירת בעוטף גדוד סיור של החטיבה, בנוסף על מספר גדודים של חטיבת גולני וגדוד שריון, כשחלק מהחיילים יצאו לחופשת חג שמחת תורה. לוחמי גדוד 931 נלחמו יחד עם יחידת מגלן בקרב על כפר עזה, ולוחמי סיירת הנח"ל לחמו יחד עם כיתת הכוננות בקרב כרם שלום. במהלך המתקפה מספר לוחמי סיירת החטיבה לחמו גם בקרב שבמוצב סופה ביחד עם שייטת 13 וגדוד קרקל.

בכרם שלום נפל מפקד החטיבה יהונתן שטיינברג ומספר לוחמי סיירת נח"ל נוספים (ובהם סא"ל יהונתן צור, מפקד סיירת הנח"ל). יאיר צוקרמן החליף אותו בפיקוד על החטיבה במהלך הלחימה. בקרב בסוּפָה נפל מפקד פלוגת העורב, רב-סרן רועי צ'אפל. בקרב שבכפר עזה נפל מפקד הפלוגה הרובאית, רב-סרן טל גרושקה.

נכון ל-29 באוקטובר, החטיבה איבדה כ-22 מלוחמיה.

רקע 
בבוקר שמחת תורה, כ"ב בתשרי ה'תשפ"ד, 7 באוקטובר 2023 פתחו ארגוני חמאס והג'יהאד האסלאמי הפלסטיני במתקפת פתע על ישראל. בחסות ירי של אלפי רקטות לעבר ישראל, חדרו מאות מחבלים ליישובים ישראליים ומתקנים צבאיים, תוך ניהול קרבות ירי נגד כוחות ביטחון דלים, שכללו בעיקר כיתות כוננות אזרחיות ובלתי מצוידות. המחבלים רצחו 1,080 אזרחים, הרגו 55 שוטרים ו-301 חיילים וחטפו לרצועת עזה לפחות 230 אנשים, ובהם נשים, זקנים ותינוקות.

בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם. באותו הזמן החזיקה סיירת הנח"ל וגדוד 50 של החטיבה את הקו הדרומי בגזרת כיסופים וכרם שלום וגדוד 931 את גזרת צפון הרצועה.

קרב כרם שלום 

הקרב התרחש ב-7 באוקטובר 2023, במסגרת מתקפת הפתע על ישראל, ובמהלכו הסתערו על קיבוץ כרם שלום עשרות מחבלים של ארגון הטרור חמאס.

כוחות סיירת הנח"ל, גדוד 50 וכיתת הכוננות של הקיבוץ ניהלו קרב עם המחבלים במהלכו הצליחו לבלום אותם מלבצע טבח בקיבוץ. מסוק קרב שהוזנק חיסל חולייה שנייה. 2 מחברי כיתת הכוננות, עמיחי ויצן (בנו של הרב שלמה יוסף ויצן) וידידיה רזיאל נהרגו, כמו גם מח"ט חטיבת הנח"ל יהונתן שטיינברג, וכן מספר מלוחמי חטיבת הנח"ל, ביניהם ירון שי, בנו של השר לשעבר יזהר שי.

קרב כפר עזה 

בבוקר יום שבת 7 באוקטובר, הוקפצו לוחמי גדוד 931 ללחימה בעוטף. עם קבלת הידיעות על חדירת מחבלים והאירוע המתפתח בכפר עזה, חברו הלוחמים לכוח יחידת מגלן ונלחמו יחד. במהלך הקרב, השיבו הלוחמים את השליטה על המוצבים והמשיכו בחיסול מחבלים וטיהור המרחב. במהלך קרב שהתפתח בדרכם לכפר עזה, נפל מפקד הפלחו"ד של הגדוד, רס"ן טל גרושקה.

קישורים חיצוניים

הערות שוליים 

מתקפת הפתע על ישראל (2023)
מלחמת חרבות ברזל
חטיבת הנח"ל